**351/2018. (XII.10.) Kgy. sz. határozat**

1. Szombathely Megyei Jogú Város Közgyűlése a közétkeztetést vizsgáló munkabizottság tevékenységéről szóló tájékoztatót megtárgyalta, és az abban foglaltakat tudomásul veszi.
2. A Közgyűlés a Közétkeztetést Vizsgáló Bizottság javaslata alapján az alábbi intézkedéseket fogalmazza meg:
3. a szolgáltató fordítson kiemelt figyelmet a közétkeztetés folyamata során alkalmazott tisztító és fertőtlenítőszerek hatékonyságára, amennyiben indokolt, azok hatékonyabbra történő cseréjére.
4. az étkezésben közreműködők fokozott figyelemmel legyenek a személyi higiénia, ezen belül is kiemelten a kézhigiéniai előírások betartására.
5. a Közgyűlés felkéri a polgármestert az információáramlás szabályozott rendjének kidolgozására az érintett szervezetek (intézmények, szolgáltatók, hatóságok) között a hatékonyabb megelőzés érdekében.
6. A Közgyűlés felkéri a polgármestert, hogy a szolgáltatóval közösen 2019. január 31. napjáig dolgozzon ki részletes fejlesztési tervet, és ehhez kapcsolódóan a közétkeztetés megfelelő színvonalú fenntartásához szükséges intézkedési tervet, és ezt terjessze a Közgyűlés elé.

**Felelős:** Dr. Puskás Tivadar polgármester

Koczka Tibor alpolgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal /1. pont vonatkozásában /

folyamatosan a szolgáltatás során /a 2. a) és 2. b) pontok vonatkozásában/

2019. január 31. /a 2/c) és 3. pontok vonatkozásában/